62019CO0075_INF
Διάταξη του Δικαστηρίου (ένατο τμήμα) της 6ης Νοεμβρίου 2019 –BNP Paribas Personal Finance SA Paris Sucursala Bucureşti και Secapital
(Υπόθεση C-75/19) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Οδηγία 93/13/ΕΟΚ – Συμβάσεις που συνάπτονται με καταναλωτές – Καταναλωτικά δάνεια – Διαδικασία αναγκαστικής εκτέλεσης – Προθεσμία δεκαπέντε ημερών από την κοινοποίηση της διαδικασίας αναγκαστικής εκτέλεσης για την προβολή του καταχρηστικού χαρακτήρα ρήτρας»
Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Διαδικασία αναγκαστικής εκτέλεσης – Εθνική ρύθμιση βάσει της οποίας το δικαίωμα του καταναλωτή να προβάλει τον καταχρηστικό χαρακτήρα ρήτρας, στο πλαίσιο ανακοπής κατά της εκτέλεσης, υπόκειται σε πολύ σύντομη προθεσμία – Δεν επιτρέπεται – Δεν συνάδει προς την αρχή της αποτελεσματικότητας – Εθνική ρύθμιση η οποία κατοχυρώνει το δικαίωμα του καταναλωτή να προβάλει τον καταχρηστικό χαρακτήρα ρήτρας στο πλαίσιο διαδικασίας διαφορετικής από την ανακοπή κατά της εκτέλεσης – Διαδικασία που δεν υπόκειται σε προθεσμία και δεν επηρεάζει τη διαδικασία αναγκαστικής εκτέλεσης – Δεν ασκεί επιρροή
(Οδηγία 93/13 του Συμβουλίου)
(βλ. σκέψεις 28-34 και διατακτ.)
Διατακτικό
Η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι αντιτίθεται σε κανόνα εθνικού δικαίου βάσει του οποίου ο καταναλωτής που υπέγραψε σύμβαση δανείου με πιστωτικό ίδρυμα και κατά του οποίου το πιστωτικό ίδρυμα κίνησε διαδικασία αναγκαστικής εκτέλεσης, δεν μπορεί να προβάλει, μετά την παρέλευση δεκαπέντε ημερών από την κοινοποίηση των πρώτων πράξεων αυτής της διαδικασίας, την ύπαρξη καταχρηστικών ρητρών για να αντιταχθεί στην εν λόγω διαδικασία, ακόμη και αν ο εν λόγω καταναλωτής έχει, κατ’ εφαρμογή του εθνικού δικαίου, τη δυνατότητα ασκήσεως ένδικης αγωγής για τη διαπίστωση της ύπαρξης καταχρηστικών ρητρών, η οποία δεν υπόκειται σε καμία προθεσμία, αλλά η απόφαση που θα προκύψει από τη δίκη αυτή δεν έχει καμία επίπτωση στην απόφαση που θα εκδοθεί από τη δίκη βάσει της διαδικασίας υποχρεωτικής εκτέλεσης, η οποία μπορεί να επιβληθεί στον καταναλωτή πριν από τη λήξη της διαδικασίας για τη διαπίστωση της ύπαρξης καταχρηστικών ρητρών.
(
1
)	ΕΕ C 164 της 13.5.2019.